**Aigle Azur** var et fransk flyselskap. Hovedkontoret lå i Paray-Vieille-Poste og hovedbasen var Orly lufthavn utafor Paris. Aigle Azur fløy utenriksruter fra byer i Frankrike til reisemål i Europa, Nord- og Vest-Afrika, Midtøsten, Kina og Sør-Amerika. Selskapet opphørte i september 2019 etter at det gikk konkurs.

Historie
--------

Douglas DC-3 fra Aigle Azur i 1953.
Selskapet blei danna etter andre verdenskrig, da private aktører fikk tillatelse til å drive passasjertrafikk i lufta. Sylvain Floirat sto bak selskapet, som blei etablert i april 1946. Flyflåten besto innledningsvis av Junkers Ju 52. Selskapet fikk kontrakt på å fly skolelærere tilbake fra ferie i Tunisia. Flyginger til andre land i Nord-Afrika kom til.

I 1947 starta Aigle Azur også med innenriksruter. Tyske fly blei erstatta av amerikansk overskuddsmateriell. Slik kom Douglas DC-3 i bruk. I 1948 utvida selskapet for å nå Libanon og Senegal, og samme år blei datterselskapet Aigle Azur Extrême-Orient oppretta i Indokina. Etter det blei det ruter til Saigon og Hanoi i Vietnam.

Etter å ha overtatt to andre flyselskap i 1950, skaffe Aigle Azur seg flere DC-3-maskiner og Curtiss C-46 Commando til flyfrakt. Med tanke på rutene til Indokina skaffa selskapet seg året etter fem Boeing 307 Stratoliner. Stratolinerne gjorde det også mulig for Aigle Azur å utvide rutenettet i Afrika, slik at selskapet i 1954 begynte å fly til Abidjan, Brazzaville, Dakar, Douala og Antananarivo. I 1955 blei selskapet tvunget til å selge flyparken til Union Aéromaritime de Transport (UAT).

Boeing 737 fra Aigle Azur på Charles de Gaulle internasjonale lufthavn utafor Paris i 2012.
Floirat starta opp igjen flyvirksomheten med Lucas Aviation i 1970. Med navnet Lucas Air Transport dreiv det charterflyginger og ei fast rute mellom Deauville i Normandie og Gatwick sør for London i England. Flyselskapet skifta seinere navn til Lucas Aigle Azur.

I 2001 blei eierskapet overtatt av GoFast Group, som seinere skifta navn til Weaving Group. Da hadde selskapet to Boeing 737-200. Flyginger til Algerie blei nå et nytt innsatsområde. I 2006 kom Portugal inn på rutekartet og i 2007 Mali.

Den kinesiske HNA Group skaffa seg en eierandel på 48 % i 2012 og i 2016 fikk Lu Azur S.A. en eierandel på 20 %.

Selskapet gikk konkurs i 2019..

Ruter
-----

Sommersesongen 2018 fløy Aigle Azur til mange reisemål i Algerie, til Mali, Senegal og Libanon, samt Portugal, Tyskland, Russland og Brasil.

Flyflåte
--------

Aigle Azur disponerte en flyflåte som bestod av Airbus A319, Airbus A320 og Airbus A330.

* Airbus A319-maskin fra Aigle Azur på Basel-Mulhouse-Freiburg lufthavn i Sveits.Airbus A319-maskin fra Aigle Azur på Basel-Mulhouse-Freiburg lufthavn i Sveits.
* Airbus A330-maskin fra Aigle AzurAirbus A330-maskin fra Aigle Azur
* En Airbus A320 fra Aigle Azur på Orly lufthavn utafor Paris.En Airbus A320 fra Aigle Azur på Orly lufthavn utafor Paris.

Referanser
----------

1. 1 2 3 4 5 6  70 ans d'épopées, www.aigleazur-70ans.com. Henta 1. august 2018.
2. ↑  Our history Arkivert 1. august 2018 hos Wayback Machine. Aigle Azur. Henta 1. august 2018.
3. ↑  «Aigle Azur To Be Liquidated After French Court Rejects Final 2 Bids -». *Simple Flying*. 27. september 2019.
4. ↑  Horaires Arkivert 1. august 2018 hos Wayback Machine. Aigle Azur. Henta 1. august 2018.
5. ↑  Our Fleet Arkivert 1. august 2018 hos Wayback Machine. Aigle Azur. Henta 1. august 2018.

Eksterne lenker
---------------

* (en) Aigle Azur – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data)
 |